Žmogus, atėjęs į šį pasaulį, nežino jame galiojančių taisyklių, kas yra saugu, kas nesaugu, ką galima daryti, o koks jo elgesys bus nepriimtinas ar net pavojingas. Todėl tėvai privalo vaikams nubrėžti tinkamas ribas ir nustatyti taisykles. Ribos ir taisyklės vaikui padeda orientuotis šiame gyvenime, sukuria saugumą. Vaikams, kurie augo be taisyklių arba taisyklės buvo neaiškios, per dažnai kintančios, dažniausiai yra sunku pritapti ugdymo įstaigose, susirasti draugų, mokytis.

Vaikui augant taisyklės turi keistis, o ribos - platėti.

Jei vaikas nesilaiko taisyklių, pirmiausia reikėtų išsiaiškinti priežastis: ar vaikas supranta taisykles, ar jis yra pajėgus tų taisyklių laikytis, kas paskatina jį taisyklių nesilaikyti ir kokią naudą vaikas gauna iš to, kad sulaužo vieną ar kitą taisyklę, pvz.: gauna dėmesio iš tėvų. Kai žinome šią informaciją, tada galime veikti toliau: aiškinti vaikui taisykles, jas koreguoti pagal vaiko poreikius ir galimybes, užkirsti kelią taisyklės pažeidimui arba netinkamu elgesiu siekiamo vaiko tikslą patenkinti kitais būdais (pvz.: kasdien vaikui skirti dėmesio nelaukiant kol jis pasielgs netinkamai).

Žmogaus gyvenime egzistuoja ir taisyklės, kurios gali būti tiek nerašytos, tiek ir užrašytos. Jų laikymasis kiekvienam padeda sėkmingai bendrauti, siekti užsibrėžtų tikslų ir sugyventi su savimi bei aplinkui esančiais, jaustis saugiai.

# **Apklausos „ Ribos ir taisyklės namuose ir mokykloje“ rezultatai**

Apklausoje dalyvavo Šateikių pagrindinės mokyklos 94 1-10 klasių mokiniai.

Mokiniams buvo pateikti klausimai:

**1. Ar namuose turite savo namų taisykles?**

42 mokiniai - ne;

52 mokiniai - taip.

**2. Kas nutinka, kai pažeidžiate namų taisykles:**

15 mokinių - “namų areštas“;

79 mokiniai – tėvai, globėjai draudžia naudotis telefonu;

38 mokiniai - jokių pasekmių.

**3. Kaip manote, ar namų taisyklių laikytis turi ir tėvai? Kodėl?**

72 mokiniai - turi, nes tėvai rodo gerą pavyzdį; taisyklės skirtos visiems;

22 mokiniai - neturi.

**4 .Ar tyčia nesilaikote taisyklių?**

6 mokiniai - tyčia;

88 mokiniai - netyčia.

**5. Ar žinote mokyklos mokinių elgesio taisykles?**

83 mokiniai - žino;

11 mokinių- nežino.

**6. Kodėl kartais pažeidžiate mokyklos mokinių elgesio taisykles?**

24 mokiniai - nepažeidžia;

70 mokinių- pažeidžia (nežinau kodėl - 60, taisykles pamiršau - 8, dėl įdomumo - 2).

**7. Ar mokykla visada tinkamai reaguoja į mokinio taisyklių nesilaikymą ir kaip?**

83 mokiniai - tinkamai (drausmina, mokiniai rašo pasiaiškinimus);

11 mokinių- netinkamai (kartais netinkamo elgesio nepastebi) .

Galima daryti išvadą, jog beveik pusė apklaustųjų mokinių neturi savo namuose taisyklių, todėl jie dažnai nesuvokia savo netinkamo elgesio pasekmių. Nors didžioji dalis žino mokyklos mokinių elgesio taisykles, tačiau dažnai linkę jų nepaisyti . Norėtųsi tikėti, kad ateityje situacija pasikeis, kad tiek namuose, tiek ir mokykloje mokiniai elgsis tinkamai ir savo ateitį sies tik su gražiais tikslais ir saugia aplinka.

# **Kiekvienas žmogus, gyvendamas visuomenėje, privalo laikytis tam tikrų bendravimo normų, kurios yra privalomos, tai - įstatymai.**

**Šateikių pagrindinė mokykla**

**Adresas: Šateikiai, Žemaitės g. 14**

**Plungės raj., LT-90401**

**RIBOS IR TAISYKLĖS**

**NAMUOSE IR MOKYKLOJE**

Lankydamas mokyklą vaikas turi žinoti, kad:

**• Mokinys** — tai žmogus, besimokantis mokykloje, siekiantis įgyti žinių ir kitų gebėjimų, reikalingų ateičiai, paisantis bendruomenės taisyklių ir sąmoningai jų besilaikantis.

**• Mokytojas** — tai žmogus, padedantis Tau ugdytis, norintis suteikti Tau žinių ir kitokios patirties, reikalingos Tavo tolimesniame gyvenime.

**• Mokyklos darbuotojas** — tai žmogus, kurio dėka mokykloje Tu esi saugus, sotus ir mokaisi švarioje aplinkoje.